नपा ने खेल प्रतिभाओं व मेधावी छात्रों को पुरस्कृत किया
पोरसा| नागाजी पूर्णिमा महोत्सव के दौरान शुक्रवार की देर शाम नगर की खेल प्रतिभाओं के साथ मेधावी छात्रों को पुरस्कृत किया गया। इन सभी छात्रों ने नागाजी महोत्सव में कराई गई खेल-कूद प्रतियोगिताओं में उत्कृष्ट प्रदर्शन कर अव्वल स्थान प्राप्त किया। पुरस्कार वितरण समारोह में बतौर मुख्य अतिथि के रूप में एसडीओपी किशोर सिंह भदौरिया प्रमुख रूप से उपस्थित रहे। कार्यक्रम के दौरान कबड्डी, खो-खो, लंबी कूद, दौड़, बॉलीवॉल आदि प्रतियोगिता में विजयी छात्रों को मुख्य अतिथि ने प्रमाण-पत्र एवं शील्ड प्रदान कर उन्हें पुरस्कृत किया। इस मौके पर तहसीलदार राजीव समाधिया, टीआई बादाम सिंह यादव, रामबरन सिंह तोमर आदि प्रमुख रूप से उपस्थित थे।
hin_Deva hin_Deva